nahid-hub/BLUGE-bengali-wikipedia-section-title-prediction huggingface dataset:
ইরাক মূলত মরুময় দেশ, কিন্তু দজলা ও ফোরাতের মধ্যবর্তী অববাহিকার ভূমি উর্বর। নদীগুলি প্রতিবছর প্রায় ৬ কোটি ঘনমিটার পলি বদ্বীপে বয়ে নিয়ে আসে। দেশটির উত্তরাঞ্চল পর্বতময়। সর্বোচ্চ পর্বতের নাম চিকাহ দার, যার উচ্চতা ৩,৬১১ মিটার। পারস্য উপসাগরে ইরাকের ক্ষুদ্র একটি তটরেখা আছে। সমুদ্র উপকূলের কাছের অঞ্চলগুলি জলাভূমি ছিল, তবে ১৯৯০-এর দশকে এগুলির পানি নিষ্কাশন করা হয়।

ইরাকের জলবায়ু মূলত ঊষর। শীতকাল শুষ্ক ও ঠাণ্ডা; গ্রীষ্মকাল শুষ্ক, গরম, ও মেঘহীন। উত্তরের পার্বত্য অঞ্চলে শীতকালে ভারী বরফ পড়ে এবং এতে মাঝে মাঝে বন্যার সৃষ্টি হয়।

সঠিক অনুচ্ছেদ শিরোনাম কোনটি?
titleA. পশ্চিম ইরাক প্রদেশ
titleB. প্রশাসনিক অঞ্চলসমূহ
titleC. ভূগোল
titleD. জনসংখ্যা
উত্তর: titleC
নোয়াম চমস্কি প্রাতিষ্ঠানিক গবেষণা থেকে ষড়যন্ত্র তত্ত্বকে আলদা করেন। প্রাতিষ্ঠানিক বিশ্লেষণ সাধারণত জনসাধারণের ওপর গুরুত্বারোপ করে, জনবিদিত এবং প্রকাশ্য প্রতিষ্ঠানগুলোর দীর্ঘমেয়াদী আচরণ বিশ্লেষণ করে বিদ্যমান প্রাতিষ্ঠানিক তত্ত্ব উপাত্তের ওপর ভিত্তি করে। ষড়যন্ত্র তত্ত্ব বিচ্ছিন্ন কিছু ব্যক্তিবর্গের গোপন চক্রান্ত নিয়ে গবেষণা করে।

সঠিক অনুচ্ছেদ শিরোনাম কোনটি?
titleA. রথবোর্ড এর অগভীর বনাম গভীর
titleB. এপিস্টেমিক বাইয়াস
titleC. ইতিহাস
titleD. প্রাতিষ্ঠানিক গবেষণা থেকে পৃথকীকরণ
উত্তর: titleD
১৯৪৫ সালের ১০ সেপ্টেম্বর কলোরাডোর লয়েড অলসেন নামের এক খামারি তার শাশুড়ির সাথে রাতের খাবার খাওয়ার পরিকল্পনা করেন। তার স্ত্রী উঠানে তাকে একটি মুরগি আনতে পাঠালে তিনি সাড়ে পাঁচ মাস বয়সী উয়ানডট প্রজাতির মাইককে বাছাই করেন। মাইকের মাথা কুড়াল দ্বারা শরীর থেকে আলাদা করার চেষ্টা করা হলে এটি মাথার অধিকাংশ ভাগ আলাদা করতে সমর্থ হলেও কুড়ালটি জুগুলার শিরা, একটি কান ও মগজের অধিকাংশ অংশ শরীর থেকে আলাদা করতে ব্যর্থ হয়েছিল।

মাইকের শিরশ্ছেদ করার ব্যর্থ প্রচেষ্টার পর এটি ভারসাম্য বজায় রেখে দাঁড়াতে ও আস্তে আস্তে চলতে পারত। এরপর সে খাবারে ঠোকর দিতে ও ডাকার চেষ্টা করেছিল। এতে কিছুটা সফলতা অর্জন করেছিল মাইক। তার ডাক ছিল গলা থেকে বের হওয়া "গড়গড়" শব্দের মত। মাইক মারা না গেলে অলসেন তার মোরগটিকে দেখাশোনা করার সিদ্ধান্ত নেন। তিনি একে চোখের ড্রপারের সাহায্যে দুধ ও পানির মিশ্রণ খাওয়ানো ছাড়াও একে ছোট শস্যদানা ও কীট খাওয়াতেন।

সঠিক অনুচ্ছেদ শিরোনাম কোনটি?
titleA. খ্যাতি
titleB. মোরগের শিরশ্ছেদন
titleC. স্মৃতি
titleD. মাইকের অলৌকিকভাবে বেঁচে থাকার ঘটনার ব্যাখ্যা
উত্তর: titleB
মহাস্থানগড় দুর্গ নগরীর প্রাচীরের দক্ষিণে অবস্থিত বৈরাগীর ভিটায় প্রত্নতাত্ত্বিক খনন চালিয়ে পাল আমলের প্রাথমিক ও শেষ যুগের দুটি মন্দিরের ধ্বংসাবশেষ আবিষ্কৃত হয়েছে। মন্দির দুটির উত্তরে উন্মুক্ত প্রাঙ্গনে আরও কিছু স্থাপত্যকর্ম পাওয়া যায়। প্রাথমিক পাল যুগের মন্দিরটির ভিত্তি প্রাচীর উত্তর দিকে ২৯.৮৭ মিটার ও পূর্ব দিকে ১২.৮ মিটার। প্রাচীরটি মোল্ডেড ব্যান্ড দ্বারা অলঙ্কৃত। এর দক্ষিণ দিকে অপর মন্দিরটি অবস্থিত। মন্দিরটিকে উত্তর থেকে দক্ষিণে প্রবাহমান একটি নালা বিভক্ত করেছে। নালাটির একটি অংশ ইট দিয়ে নির্মিত ও আরেকটি অংশ প্রাথমিক গুপ্ত আমলের কালো কষ্টি পাথর দিয়ে নির্মিত। দ্বিতীয় পাল যুগের মন্দিরটি আগেরটি অপেক্ষা বৃহত্তর এবং আয়তাকৃতির (৩৩.৮৩ মি × ১৩.৩৭ মি)। ধ্বংসাবশেষ বিচ্ছিন্ন হয়ে যাওয়ার জন্য এর স্থাপত্যশৈলী স্পষ্ট নয়। মন্দিরের পূর্ব দিকে একটি মঞ্চের ধ্বংসাবশেষ আবিস্কৃত হয়, যাতে ২৩টি কামরার অস্তিত্ব পাওয়া যায়। এছাড়া এই স্থানে লুকিয়ে থাকা গভীর গর্তে পাল যুগের কাঠামো ও তার পূর্ববর্তী গুপ্ত যুগের ধ্বংসাবশেষের অস্তিত্ব পাওয়া যায়। ২০১৪ সালে প্রত্নতাত্ত্বিক খনন করে ২১০০ বছর আগের তিনটি পাতকুয়া আবিস্কার করা হয়।

সঠিক অনুচ্ছেদ শিরোনাম কোনটি?
titleA. প্রাপ্ত নিদর্শন
titleB. নামকরণ
titleC. ইতিহাস
titleD. পরিচালনা
উত্তর: titleC
হামিদপুর গন উচ্চ বিদ্যালয়, বাঘের বাড়ি কাকড়াজান উচ্চ বিদ্যালয় , মহানন্দপুর বিজয় স্মৃতি উচ্চ বিদ্যালয়, জমশেরনগর ভি,এস,আই উচ্চ বিদ্যালয়, ঢনঢনিয়া ছোটচওনা পাবলিক উচ্চ বিদ্যালয়, ইন্দারজানী পাবলিক উচ্চ বিদ্যালয়, মোন্তাজনগর আবাসিক বালিকা উচ্চ বিদ্যালয়, ফুলবাগ জি.আই দাখিল মাদ্রাসা, দিঘীরচালা জামালিয়া ইসলামিয়া দাখিল মাদ্রাসা, মুন্সিগঞ্জ মোকছেদিয়া দাখিল মাদ্রাসা, জিতাশ্বরী রশীদিয়া দাখিল মাদ্রাসা , বুড়িচালা (কটামারা) দাখিল মাদ্রাসা,সুরির চালা আব্দুল হামিদ চৌধুরী উচ্চ বিদ্যালয় ,

সঠিক অনুচ্ছেদ শিরোনাম কোনটি?
titleA. হাসপাতাল
titleB. শিক্ষা
titleC. ভৌগলিক উপাত্ত
titleD. হাটবাজার
উত্তর: titleB
চীনা প্রতিনিধিদলের নেতৃত্বে ছিলেন লৌ চেং-চিয়াং যার সহযোগী হিসেবে ছিলেন ওয়েলিংটন কু এবং চাও রুলিং। পশ্চিমা শক্তির পূর্বেই, কু জার্মানির দখল করা স্যানডং প্রদেশ চীনের কাছে ফিরিয়ে দেবার দাবী করেন। এছাড়াও তিনি বিভিন্ন সাম্রাজ্যবাদী শক্তিগুলির বিদেশের মাটিতে সেদেশের আইনের আওতার বাইরে থাকা, নিজস্ব বাহিনী থাকা এবং বিদেশের মাটি ইজারা দেওয়া বন্ধ করার আহবান জানান। মার্কিন যুক্তরাষ্ট্রের সমর্থন এবং আত্মনিয়ন্ত্রণের সর্বোচ্চ প্রদর্শনীর পরও পশ্চিমা শক্তিগুলি তার এই দাবী প্রত্যাখ্যান করে জার্মান অধিকৃত অঞ্চল জাপানের হাতে তুলে দেয়। যার প্রতিক্রিয়ায় ৪ঠা মে চীনে ব্যাপক ছাত্র বিক্ষোভ হয় (৪ঠা মে আন্দোলন নামে পরিচিত) এবং সরকারের উপর ভের্সেই চুক্তি প্রত্যাখ্যানের চাপ বাড়তে থাকে। একারণে প্যারিস শান্তি সম্মেলনের চুক্তিস্বাক্ষর অনুষ্ঠানে চাইনিজ প্রতিনিধিদলই একমাত্র চুক্তি স্বাক্ষর থেকে বিরত থাকে।

সঠিক অনুচ্ছেদ শিরোনাম কোনটি?
titleA. জাতিগত সমতা প্রস্তাব
titleB. কোরিয়ান প্রতিধিদল
titleC. চীনের ভূমিকা
titleD. মার্কিন যুক্তরাষ্ট্রের ভূমিকা
উত্তর: titleC
হার্লেকুইন প্রতি সেকেন্ডে চারটে বই বিক্রি করে, যার অর্ধেকই বিক্রি হয় আন্তর্জাতিক বাজারে। লেখক হিথার গ্রাহাম পজেসার এর কারণ হিসেবে বলেছেন, “আবেগ খুব শীঘ্র অনূদিত হয়।” যুক্তরাজ্যে প্রতি বছর বিক্রিত সামগ্রিক কথাসাহিত্যের ২০ শতাংশেরও বেশি রোম্যান্স। যদিও রোম্যান্স উপন্যাস প্রায় ৯০টি ভাষায় অনূদিত হয়, তথাপি এই ধারায় বেশিরভাগ লেখকই যুক্তরাজ্য, মার্কিন যুক্তরাষ্ট্র, কানাডা ও অল্পক্ষেত্রে অস্ট্রেলিয়ার নাগরিক। এমনকি ফ্রান্সে, যেখানে বছরে ১২ মিলিয়ন রোম্যান্স উপন্যাস বিক্রি হয়, সেখানেও বিক্রিত সব বইই অনূদিত গ্রন্থ। এর ফলে উপন্যাসে একটি অ্যাংলো-স্যাক্সন মানসিকতা প্রকট হয়ে পড়ে। যার ফলে ইউরোপীয় বাজারে এই বইগুলির সাফল্য মাঝে মাঝে ব্যাহত হয়। ইতালি, যে দেশ সিঙ্গল টাইটেল মুদ্রক রেড ড্রেস ইঙ্ক প্রকাশিত চিক লিটের সবচেয়ে শক্তিশালী বৈদেশিক বাজার, সে দেশেও কাউবয়দের নিয়ে লেখা গল্প খুব একটা বিক্রি হয় না; কারণ সেই ধরনের গল্প তাদের সংস্কৃতির সঙ্গে মানানসই নয়। অতিলৌকিক রোম্যান্স আবার পোল্যান্ড বা রাশিয়ার মতো দেশে জনপ্রিয় নয়, সেখানে বেশি চলে ঐতিহাসিক রোম্যান্স। অনুপ্রেরণামূলক রোম্যান্স ইউরোপে চলে না। কিন্তু সেখানে শিশুদের সম্পর্কে লেখা রোম্যান্স বেশ জনপ্রিয়।
জার্মানিতে কোনো কোনো প্রকাশন সংস্থা তাদের রোম্যান্স লেখকদের স্বনামে লিখতে দেন না। তারা মনে করেন, লেখকের একটি অ্যাংলো-আমেরিকান ছদ্মনাম না থাকলে উপন্যাস বাজারে কাটবে না। জার্মান পাঠকরা ইরোটিক রোম্যান্স বেশি পছন্দ করেন। তাই কোনো কোনো শীর্ণকায় ইংরেজি রোম্যান্সের জার্মান অনুবাদ বাড়তি প্রেমের দৃশ্য দিয়ে বড় করে তোলা হয়। আবার উল্টোটিও দেখা যায়। কোনো কোনো জার্মান অনুবাদক প্রেমের দৃশ্য সেন্সর করে লেখেন।
২০০০ সালে অস্ট্রেলিয়ায় রোম্যান্স উপন্যাসের বিক্রি পূর্ববর্তী বছরের থেকে ২৮% বৃদ্ধি পায়। ১৯৯৯ থেকে ২০০৪ সালের মধ্যে নতুন প্রকাশিত বইয়ের ক্ষেত্রে বিক্রি বৃদ্ধি পায় ৪০-৫০%। হার্লেকুইন প্রতিবছর ২০,০০০ স্বেচ্ছাপ্রেরিত পাণ্ডুলিপি পেয়ে থাকেন।

সঠিক অনুচ্ছেদ শিরোনাম কোনটি?
titleA. ক্যাটেগরি রোম্যান্স
titleB. আন্তর্জাতিক বাজার
titleC. বর্গবিভাজন
titleD. বাজার
উত্তর: titleB
সেনাবাহিনী কর্তৃক আটক হয়ে জেলে দুই বছর থাকার পর ১৯৬৮ সালের প্রথমদিকে পাকিস্তান সরকার শেখ মুজিব এবং আরও ৩৪ জন বাঙালি সামরিক ও সিএসপি কর্মকর্তার বিরুদ্ধে একটি মামলা দায়ের করে যা ইতিহাসে আগরতলা ষড়যন্ত্র মামলা নামে সুপরিচিত। মামলায় উল্লেখ করা হয়েছিল শেখ মুজিবসহ এই কর্মকর্তারা ভারতের ত্রিপুরা অঙ্গরাজ্যের অন্তর্গত আগরতলা শহরে ভারত সরকারের সাথে এক বৈঠকে পূর্ব পাকিস্তানকে বিচ্ছিন্ন করার ষড়যন্ত্র করেছে। এতে শেখ মুজিবকে এক নম্বর আসামী করা হয় এবং পাকিস্তান বিভক্তিকরণের এই ষড়যন্ত্রের মূল হোতা হিসেবে আখ্যায়িত করা হয়। অভিযুক্ত সকল আসামীকে ঢাকা সেনানিবাসে অন্তরীণ করে রাখা হয়। এর অব্যবহিত পরেই সমগ্র পূর্ব পাকিস্তানব্যাপী প্রতিবাদের ঝড় উঠে। এই মামলাকে মিথ্যা আখ্যায়িত করে সর্বস্তরের মানুষ শেখ মুজিবসহ অভিযুক্ত সকলের মুক্তির দাবীতে রাজপথে নেমে আসে। একই বছরের ১৯ জুন ঢাকা সেনানিবাসের অভ্যন্তরে কঠোর নিরাপত্তার মধ্য দিয়ে অভিযুক্ত আসামীদের বিচারকার্য শুরু হয়।

সঠিক অনুচ্ছেদ শিরোনাম কোনটি?
titleA. আওয়ামী লীগ প্রতিষ্ঠা
titleB. হত্যাকাণ্ড
titleC. যুক্তফ্রন্ট নির্বাচন
titleD. আইয়ুব-বিরোধী আন্দোলন
উত্তর: titleD
২০০৪ সালে ওয়েস্ট ইন্ডিজ সফরে ইংল্যান্ড দলের উইকেট-রক্ষক হিসেবে অন্তর্ভূক্ত হন তিনি। ক্রিস রিডের স্থলাভিষিক্ত হন। ঐ বছরের শেষদিকে নিউজিল্যান্ডের বিপক্ষে টেস্ট শতক হাঁকান তিনি। তার এ ইনিংসে পনেরোটি চার ও একটি ছক্কার মার ছিল। ২০০৪-০৫ মৌসুমের শীতকালে দক্ষিণ আফ্রিকা সফরে ইংল্যান্ডের পক্ষে সবগুলো টেস্ট ও ওডিআই খেলাগুলোয় অংশ নেন। তন্মধ্যে, ডারবানে ড্র হওয়া টেস্টে দ্রুতগতিতে ৭৩ রান তুলেন তিনি। এরপর ব্লুমফন্তেইনে টাই হওয়া একদিনের আন্তর্জাতিকে অ্যান্ড্রু হলকে স্ট্যাম্পড করেছিলেন। ২০০৫ সালে লর্ডসে অনুষ্ঠিত ন্যাটওয়েস্ট সিরিজের ফাইনালে অস্ট্রেলিয়ার বিপক্ষে দূর্দান্ত ক্রীড়াশৈলী প্রদর্শন করেন জেরাইন্ট জোন্স। খেলায় তিনি পাঁচ ক্যাচ নেন ও পল কলিংউডের সাথে ৭১ রানের জুটি গড়ে ৩৩/৫ থাকা অবস্থায় গভীর সঙ্কটে নিপতিত ইংরেজ দলকে টেনে তুলেন। এরফলে দলটি টাই করতে সক্ষম হয়।

টেস্ট খেলোয়াড়ী জীবনের স্বর্ণালী মুহুর্ত ছিল স্টিভ হার্মিসনের বোলিংয়ে মাইকেল কাসপ্রোভিচের বিতর্কিত ক্যাচ নেয়া। ২০০৫ সালের অ্যাশেজ সিরিজের এজবাস্টন টেস্টে ইংল্যান্ড দল মাত্র ২ রানের ব্যবধানে জয় পেয়েছিল। পুণঃনিরীক্ষণে দেখা যায় যে, কাসপ্রোভিচ একহাতে ব্যাট ধরেছিলেন ও বল তার গ্লাভসে লেগে যায়, ব্যাটে নয়। এছাড়াও, ট্রেন্ট ব্রিজ টেস্টেও গুরুত্বপূর্ণ ভূমিকা পালন করেন জোন্স। অ্যান্ড্রু ফ্লিনটফকে সেঞ্চুরি করতে সহায়তা করার পাশাপাশি নিজে করেন ৮৫ রান।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. নববর্ষের সম্মাননা
titleC. পাপুয়া নিউগিনি অধ্যায়
titleD. খেলোয়াড়ী জীবন
উত্তর: titleD
ভৌগোলিক দিক থেকে প্রথাগত বা নিয়মানুগ অঞ্চল হচ্ছে এমন একটি ভৌগোলিক এলাকা যার প্রাতিষ্ঠানিকভাবে স্বীকৃত নির্দিষ্ট সীমানা রয়েছে। যেমন, শহর, জেলা, অঙ্গরাজ্য ও দেশের জন্য সীমানা দ্বারা প্রথাগত অঞ্চল গঠিত হয়। এ অঞ্চলগুলোকে প্রায়শ সাধারণ জ্ঞান হিসেবে গণ্য করা হয় এবং এগুলোর সীমানা স্থানীয় বা জাতীয় সরকার দ্বারা নির্ধারিত হয়। একটি অঞ্চলের রূপ দানের জন্য বিভিন্ন মানদণ্ড ব্যবহার করা হয়।  প্রাতিষ্ঠানিক অস্তিত্বের কতিপয় মানদণ্ড, যেমন- রাজনৈতিক অধিভুক্তি, জাতীয়তা, সংস্কৃতি, সাধারণ ভাষা, ধর্ম, ভৌগোলিক অবয়ব ইত্যাদি অঞ্চল সৃজনে ব্যবহার করা যেতে পারে।

প্রথাগত বা নিয়মানুগ অঞ্চলের সংজ্ঞায় এমন এলাকার কথা বলা হয়েছে যা সরকারীভাবে নির্ধারিত। একটি প্রথাগত অঞ্চলে একটি শহর, জেলা, রাজ্য বা যেকোনো ধরনের ভৌগোলিক এলাকা অন্তর্ভুক্ত থাকতে পারে। এ ধরনের অঞ্চল পরিষ্কারভাবে সীমানা দ্বারা নির্ধারিত এবং জনসাধারণের বোধগম্য হিসেবে বিবেচনা করা হয়।

নিম্নোক্ত বৈশিষ্ট্যগুলোর মধ্য থেকে এক বা একাধিক বৈশিষ্ট্য নিয়ে প্রথাগত অঞ্চল গঠিত হয় :

১. সর্বজনীন ভাষা,

২. ধর্ম

৩. জাতীয়তা

৪. রাজনৈুতিক অধিভুক্তি

৫. সংস্কৃতি ও

৬. ভৌগোলিক অবয়ব (জলবায়ু, উদ্ভিজ্জ, উচ্চতা, ভূপ্রকৃতি ইত্যাদি)।

এক বা একাধিক সনাক্তকরণযোগ্য অবয়ব ব্যবহার করে একটি অঞ্চলকে অন্য অঞ্চল থেকে পৃথক করা যায় এবং প্রাতিষ্ঠানিক পরিচয় ব্যবহার করে সৃষ্ট অঞ্চলগুলোর সীমানা তৈরি করা যায়। কোনো ভৌগোলিক অঞ্চল নির্ধারণের সময় যখন প্রাসঙ্গিক বৈশিষ্ট্য হিসেবে জনগণের আয় বা ভাষা উপাদান হিসেবে ব্যবহার করা হয়, তখন অঞ্চলটির প্রাকৃতিক বৈশিষ্ট্যও গুরুত্বপূর্ণ চলক হিসেবে বিবেচনা করতে হয়। নদনদী, পর্বতমালা, উপত্যকা এবং হ্রদগুলোর মতো প্রাকৃতিক সীমানা প্রায়শ কোনো ভৌগোলিক অঞ্চলের সীমানা নির্দেশ করে থাকে।

প্রথাগত অঞ্চল বৈশিষ্ট্যসূচকভাবে এক বা একাধিক নির্দিষ্ট বৈশিষ্ট্য দ্বারা নির্ধারিত হয়, যেগুলো একে চারপাশের এলাকা থেকে পৃথক করে থাকে। স্থানীয় মানুষের সাথে সম্পর্কিত বৈশিষ্ট্য ভাষা, আয়, ধর্ম ছাড়াও প্রথাগত অঞ্চল ভ‚প্রকৃতি, জলবায়ু, উদ্ভিজ্জ প্রভৃতি বৈশিষ্ট্যের ওপর ভিত্তি করে গড়ে উঠতে পারে। উদাহরণ হিসেবে বলা যায়, সমুদ্র দ্বারা বেষ্টিত থাকার কারণে দ্বীপগুলোর রয়েছে প্রাকৃতিক সীমারেখা।

প্রথাগত অঞ্চল প্রকৃতির দিক থেকে গতিশীল হতে পারে, বলা যেতে পারে এগুলো রাজনৈতিক সিদ্ধান্ত, বিশ্বায়ন, বা বাস্তুতন্ত্রের প্রাকৃতিক স্থানান্তরের কারণে পরিবর্তনের ভিতর দিয়ে যেতে পারে।

মানদণ্ড নির্বাচনের ওপর একটি প্রথাগত বা আনুষ্ঠানিক অঞ্চল নির্ধারণ সহজ বা কঠিন হতে পারে। যখন একটি ভৌগোলিক অঞ্চল ভূভাগের স্থির অবয়বের বদলে অধিক পরিবর্তনশীল মানবীয় উপাদানের (যেমন- ভাষা) ওপর নির্ভর করে, সেখানে অঞ্চল নির্ধারণ কঠিন হতে পারে। উদাহরণ হিসেবে বলা যায়, একটি অঞ্চলের প্রতিবেশীদের মধ্যে ৫০% ইংরেজিতে কথা বলে, এ জনসংখ্যা সারা বছরই একই ধরনের না-ও থাকতে পারে, বরং সময়ে সময়ে পরিবর্তিত হয়ে কম-বেশি হতে পারে। তবু, নীতিগতভাবে, প্রতিটি প্রথাগত অঞ্চল কতিপয় গণনাযোগ্য চলকের ভিত্তিতে নির্ধারণ করা হয়।

সঠিক অনুচ্ছেদ শিরোনাম কোনটি?
titleA. ধর্মীয় অঞ্চল
titleB. রাজনৈতিক অঞ্চল
titleC. পর্যটন অঞ্চল
titleD. প্রথাগত বা নিয়মানুগ বা আনুষ্ঠানিক অঞ্চল
উত্তর: titleD
মেসোপটেমিয়ানদের বিশ্বাস ছিল যে পৃথিবী একটি বিশাল ফাঁকবিশিষ্ট স্থানে অবস্থিত একটি গোলাকার চাকতি। তারা আরও বিশ্বাস করত যে আকাশে স্বর্গ এবং মাটির নিচে রয়েছে নরক। জল সম্পর্কে তাদের ধারণা ছিল যে পৃথিবী জল দিয়েই তৈরী এবং এর চারপাশজুড়ে জলই আছে। প্রাচীন মেসোপটেমিয়ানরা বহুইশ্বরবাদে বিশ্বাসি ছিলো তবে সময়ের ধারার সাথে কিছু কিছু গোষ্ঠির ধর্মমত পরিবর্তীত হতে শুরু করে। প্রাচীন মেসোপটেমিয়ানদের মধ্যে বিভিন্ন দেবদেবির মূর্তিপূজার প্রমাণ পাওয়া যায়।
ধর্ম পালনের দিক দিয়ে মেসোপটেমিয়া সভ্যতার মানুষেরা অনেক অগ্রগামী ছিলো। প্রতিটি জিগুরাট ও মন্দিরেই বিভিন্ন শ্রেণীর মানুষ যেমন ধনি, দরিদ্র, ব্যবসায়ী, কামার, মজুর, কৃষক ইত্যাদি শ্রেণীর লোকেদের বসার ব্যাবস্থা ছিল। এসব লোকজন যার যার নিজস্ব জায়গায় গিয়ে নগরদেবতাদের প্রনামভক্তি ও বিভিন্ন জিনিস উৎসর্গ করত। এতে এই সভ্যতার সার্বজনীন ধর্মব্যাবস্থার পরিচয় পাওয়া যায়।

সঠিক অনুচ্ছেদ শিরোনাম কোনটি?
titleA. ভৌগোলিক পটভূমি
titleB. শব্দগত উৎপত্তি
titleC. বিজ্ঞান ও প্রযুক্তি
titleD. ধর্ম ও দর্শন
উত্তর: titleD
ব্রাজিলীয় ফুটবল ক্লাব, ভাস্কো দ্য গামা-এর একাডেমীর মাধ্যমে খেলোয়াড়ী ক্রমোন্নতি হওয়ায়, ২০১৭ সালেরর ১৯ই জুনে সাবেক ব্রাজিলীয় ফুটবলার এবং ম্যানেজার মিল্টন মেন্ডেস-এর ব্যবস্থাপনায় থাকাকালীন সময়ে উক্ত ক্লাবের প্রথম সারির দলে খেলার জন্য উন্নিত হন। ২০১৭ সালের ১৩ই জুলাই, তার ১৭তম জন্মদিনের ২দিন আগে, ব্রাজিলিও সেরি এ-এর খেলায় ঘরের বাহিরের মাঠে খেলায় ব্রাজিলীয় ভিটোরিয়া-এর বিপক্ষে ৯৩তম মিনিটে তাকে বদলি খেলোয়াড় হিসেবে মাঠে নামানো হয়, এর মাধ্যমে তিনি তার প্রথম পেশাদারী ম্যাচে অভিষিক্ত হন, খেলাটিতে তার দল ৪-১ গোল জয় পায়। মাঠে প্রবেশ করার কয়েক মিনিট পর তিনি তার দলের সতীর্থ গুয়িলহার্মে-কে যখন তিনি তার দলের ৪র্থ গোলটি করতে সাহায্য করেন, তখন তিনি তার পেশাদারী খেলোয়াড় হিসেবে প্রথম গোল করার সাহায্য করে ইতিহাস গড়েন। এর এগারো দিন পরে, ব্রাজিলীয় ফুটবল ক্লাব আটলান্টিকো মিনেইরো-এর বিপক্ষে পেশাদারী ফুটবলার হিসেবে প্রথম ম্যাচ শুরুর সেরা ১১ একাদশে থেকে খেলা শুরু করেন, এবং ঘরের মাঠের বাইরের তিনি উক্ত দলের বিপক্ষে ২-১ গোলে জয় পাওয়া খেলাটিতে দুইটি গোলই করেন। যেটি তাকে ব্রাজিলীয় সেরি এ'তে গোল গোল করা সর্ব কনিষ্ঠ খেলোয়াড় বানিয়ে দেয়, তা ছাড়া এটি তাকে ২০০০-দশক জন্ম নেওয়া প্রথম খেলোয়াড় হিসেবে ব্রাজিলীয় সেরি এতে গোল করা প্রথম খেলোয়াড় বানিয়ে দেয়।

সঠিক অনুচ্ছেদ শিরোনাম কোনটি?
titleA. বায়ের লেভারকুসেন
titleB. ২০১৭ মৌসুম
titleC. ব্রাজিল জাতীয় কিশোর দল সমূহ
titleD. ভাস্কো দ্য গামা
উত্তর: titleB
এই কাহিনি এমন এক দলের যারা সন্দেহজনক কাজকারবার করে থাকে। এমনই একটি কাজ যখন দলের বেশ কিছু টাকা আয়ের সম্ভাবনা তৈরি করে তখনই দলের এক সদস্য তার নিজস্ব কিছু পরিকল্পনা নিয়ে দলকে অপ্রত্যাশিত পরিস্থিতিতে ফেলে দেয়। ছবির প্রারম্ভিক নামলিপি থেকে জানা যায় বিজয় আনন্দকে ছাড়াও এই ছবি জেমস হেডলি চেজের প্রতি এক শ্রদ্ধার্ঘ। তবে চেজের কোনো নির্দিষ্ট উপন্যাস অবলম্বনে এই ছবি নির্মিত না হলেও কাহিনিসূত্রে চেজের উপন্যাসের একটি প্রভাব লক্ষিত হয়। পরিচালক শ্রীরাম রাঘবনের আগের ছবি এক হাসিনা থি-ও এই একই বর্গের অন্তর্গত।

ছবিতে দেখা যায়, পাঁচ জন রেগুলার পার্টনার পাঁচটি ভিন্ন ভিন্ন পথে লাভের পরিকল্পনা করে, যেমনটি তারা সাধারণত করে থাকে। সবই ঠিকঠাক ছিল। কিন্তু দলের অন্যতম সদস্য বিক্রম (নীল নিতিন মুকেশ অভিনীত) নিজেই সব টাকা হাতিয়ে তার সঙ্গিনী মিনিকে (রিমি সেন অভিনীত) নিয়ে পালাতে চাইছিল। কিন্তু তার সহযোগীদের বোকা বানানো সহজ কাজ ছিল না। আর তার পরিকল্পনা সফল করতে গিয়ে তাকে নানারকম সমস্যার মুখে পড়তে হয়।

ছবিতে দর্শকেরা একেবারে শুরুতেই জানতে পেরে যান যে আসল বিশ্বাসঘাতক কে। কিন্তু তার দুষ্কর্মের সহযোগীরা তা জানতে পারে না। নায়ক একের পর এক তার দলের সদস্যদের খুন করে চলে। কিন্তু যখনই তার রাস্তা প্রায় পরিষ্কার হয়ে আসে তখনই ঘটনা অন্যদিকে মোড় নেয়।


সঠিক অনুচ্ছেদ শিরোনাম কোনটি?
titleA. সাফল্য-ব্যর্থতা
titleB. ফিল্মফেয়ার পুরস্কার
titleC. আইআইএফএ পুরস্কার
titleD. কাহিনি-সারাংশ
উত্তর: titleD
মীরসরাই উপজেলার সর্ব-দক্ষিণে হাইতকান্দি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের পূর্বে ওয়াহেদপুর ইউনিয়ন, উত্তরে খৈয়াছড়া ইউনিয়ন, পশ্চিমে সাহেরখালী ইউনিয়ন ও সীতাকুণ্ড উপজেলার সৈয়দপুর ইউনিয়ন এবং দক্ষিণে সীতাকুণ্ড উপজেলার বারৈয়াঢালা ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. আয়তন
titleB. অবস্থান ও সীমানা
titleC. জনসংখ্যার উপাত্ত
titleD. শিক্ষা ব্যবস্থা
উত্তর: titleB
কলেজের ছাত্র মেহেদি হাসান জাপানে অনুষ্ঠিত বিশ^ স্কাউটস জাম্বুরিতে ২০১৫ সালে সার্ভিস টিমে মেম্বার হয়ে অংশগ্রহণ করে। ষোড়শ জাতীয় রোভার মুট ২০০৪ সালে সফলতার সাথে অংশগ্রহণ। ২০১৭ সালে গোপালগঞ্জের টুঙ্গিপাড়ায় অনুষ্ঠিত একাদশ জাতীয় রোভার মুটে সাফল্যজনক অংশগ্রহণ এবং বিভিন্ন চ্যালেঞ্জে সফলতা অর্জন করে। সপ্তদশ রোভার মুট ২০১১ (২৬ ডিসেম্বর থেকে ৩১ ডিসেম্বর) হাজীগঞ্জ উপজেলার একমাত্র দল হিসাবে অংশগ্রহণ।
প্রথম চাঁদপুর জেলার রোভার মুট ২০১০ অংশগ্রহণ করে জেলায় দ্বিতীয় স্থান লাভ করার গৌরব অর্জন। প্রথম জেলা স্বাস্থ্য ক্যাম্প মেট কোর্স ২০০৯ অংশগ্রহণ। প্রথম জেলা বিদ্যুৎ মেট কোর্স ২০১১ অংশগ্রহণ।

প্রথম জেলা রোভার মুটে বিজ্ঞান বিভাগের ছাত্র পরাগ হোসেন ডেফোডিল ইউনিভার্সিটি কর্তৃক আয়োজিত কুইজ প্রতিযোগিতায় চাঁদপুর জেলায় সকল কলেজের মধ্যে প্রথম স্থান অধিকারী হয়। পঞ্চগড় জেলা অনুষ্ঠিত দশম জাতীয় রোভার মুট ও কমডেকায় সফলতার সাথে অংশগ্রহণ করে।

সঠিক অনুচ্ছেদ শিরোনাম কোনটি?
titleA. গভর্নিং বডির সভাপতি
titleB. হোস্টেল
titleC. সহশিক্ষা কার্যক্রম
titleD. রোভার স্কাউটিং
উত্তর: titleD
শ্রী শ্রী হরিদেব হিংসা-দ্বেষ পরিহার করে বলিপ্রথা ত্যাগ করে বৈদিক বৈষ্ণব ধর্মে ব্রতি হয়েছিলেন। প্রায় ১৭বৎসর বয়সে তিনি ঘড় থেকে পালিয়ে এসে গুয়াহাটির অশ্বক্লান্তে আশ্রয় নিয়েছিলেন। সেখানে তিনি মাধব নামক সন্যাসী থেকে শরন দীক্ষা গ্রহণ করেন। কিছুদিন পর তিনি হাজোর হয়গ্রীব মাধব মন্দির ও কেদার মন্দির পরিদর্শন করেন। তারপর তিনি শ্রীক্ষেত্রে আশ্রয় গ্রহণ করেন ও বিশাম্বর নামক পুজারির সহায়তায় শ্রীক্ষেত্রের জগন্নাথ মন্দির দর্শন করেন। শ্রী শ্রী হরিদেব উত্তর ভারতের সকল তীর্থস্থান দর্শন করে কাশীর শ্রদ্বানন্দ আচার্যীর অধীনে চার বৎসর বেদ ও দর্শনের অধ্যয়ন করেন। বেদ ও দর্শনে অপরিসীম জ্ঞান থাকার জন্য তাকে দর্শন বেদাচার্য উপাধিতে বিভুষিত করা হয়েছে। তিনি জগন্নাথে পাঁচ বৎসরে ভাগবত চর্চা করে ভাগবতাচার্য্য উপাধি লাভ করেন। ভাগবত সমাপ্ত করে তিনি নিজের পূর্বপুরুষের স্থানে ফিরে যান ও সেই স্থানের অসৎ চরিত্রের ব্যক্তিকে নিজ প্রতিভার বলে সৎ পথে আনতে সমর্থ হন। ১৪৫৩ সনে তিনি পুর্বপুরুষের স্থানে সৎ সঙ্গী হরিদেবাশ্রম নামক একটি আশ্রমের প্রতিষ্ঠা করেন। কালক্রমে এটি গুরুদেব সেবাশ্রম নামে নামান্তরিত হয়। এই আশ্রমটি নামেরি সত্র ও বাহরি নামেও পরিচিত। তিনি কৃষ্ণকান্ত অধ্যাপকের কন্য তিলোত্তমাকে বিবাহ করেছিলেন। তার কন্যার নাম ভুবনেশ্বরী। ভুবনেশ্বরী চিরকুমারী গ্রহণ করে জ্ঞান চর্চায় ব্রতি হয়ে নামেরি সত্রের সত্রাধিকার হিসেবে অনুষ্ঠিত হন। তিনি প্রথম মহিলা যিনি বৈষ্ণব ধর্ম প্রচারের এই সন্মানীয় স্থান লাভ করেন। শ্রী শ্রী হরিদেবের গুন,গরিমা ও পান্ডিত্যের কথা জানতে পেয়ে কোচবিহারের রাজা মল্লদেবে তার থেকে পত্নীসহ দীক্ষা গ্রহণ করেন। রাজা মল্লদেব কোচবিহার থেকে চার-পাচ কিঃমিঃ দূরত্বে হরিপুত্র সত্র নামক একটি সত্রের স্থাপন করে বৈষ্ণব ধর্ম প্রচার করার ব্যবস্থা করেন। কিছুকাল কোচবিহারে ধর্ম প্রচার করে তিনি পুনরায় অসমের বরপেটায় ফিরে আসেন ও মানেরি সত্র থেকে ধর্ম প্রচার অব্যাহত রাখেন। 
সঠিক অনুচ্ছেদ শিরোনাম কোনটি?
titleA. সাহিত্যে হরিদেবের অবদান
titleB. বাল্যকাল ও শিক্ষা
titleC. বৈষ্ণব ধর্ম প্রচার
titleD. কর্মজীবন
উত্তর: titleD
দল গঠনের ভিত্তিতে তীক্ষ্ণদন্তীদের তিন ভাগে ভাগ করা যায় –
দলবেঁধে থাকার বৈশিষ্ট্যটি বিবর্তনের ধারায় প্রাকৃতিকভাবে নির্বাচিত হয়েছে। কারণ এতে শিকারির হাতে মারা যাওয়ার মাথাপিছু ঝুঁকি কমে এবং টিকে থাকার সম্ভাবনা বাড়ে। খাবার সংগ্রহের ক্ষেত্রে দলবেঁধে চলাটা তীক্ষ্ণদন্তীদের কোন কাজে আসে না। প্রত্যেকেই নিজ নিজ খাবার সংগ্রহ করে খায়। তাই যেসব স্থানে আক্রান্ত হওয়ার ঝুঁকি কম, সেখানকার তীক্ষ্ণদন্তীদের মধ্যে দল গঠনের বৈশিষ্ট্য নেই। অর্থাৎ সেসব তীক্ষ্ণদন্তী একাই বাস করে।

সঠিক অনুচ্ছেদ শিরোনাম কোনটি?
titleA. রোগের বাহক
titleB. শীতনিদ্রা
titleC. দলবেঁধে বাস
titleD. খাদ্যাভ্যাস
উত্তর: titleC
১৯২৮ খ্রিষ্টাব্দে কুড়ি বছর বয়সী দেবিকার সঙ্গে তার চেয়ে ষোল বছরের বড় হিমাংশু রায়ের সাক্ষাৎ ঘটে। একজন ভারতীয় আইনজীবি হিসেবে জীবন শুরু করলেও হিমাংশু চলচ্চিত্র নির্মাণকে পেশা হিসেবে বেছে নিয়েছিলেন। এই সময় হিমাংশু লন্ডন শহরে তার প্রপঞ্চ পাশ চলচ্চিত্র নির্মাণের কাজে ব্যস্ত ছিলেন দেবিকার দক্ষতায় মুগ্ধ হিমাংশু তাকে এই চলচ্চিত্রের প্রযোজনা দলে আমন্ত্রণ জানান। দেবিকা এই অনুরোধ রাখেন এবং পোশাক ডিজাইন এবং শিল্প নির্দেশনার কাজে সহায়তা করার জন্য হিমাংশুর সাথে ভারতের উদ্দেশ্যে রওনা হন। চলচ্চিত্র নির্মাণের পরে তারা জার্মানি যান, যেখানে দেবিকা ফ্রিৎজ ল্যাং প্রমুখ জার্মান চলচ্চিত্র শিল্পীদের নিকট চলচ্চিত্র নির্মাণ সম্বন্ধে শিক্ষালাভ করেন। তাদের দ্বারা অনুপ্রাণিত হয়ে দেবিকা বার্লিনের ইউএফএ স্টুডিওজে চলচ্চিত্র নির্মাণের শিক্ষাক্রমে ভর্তি হন।, যেখানে তিনি চলচ্চিত্র নির্মাণের সাথে সাথে অভিনয়ের শিক্ষাও লাভ করেন।

১৯২৯ খ্রিষ্টাব্দে প্রপঞ্চ পাশ মুক্তিলাভের পর দেবিকা রাণী ও হিমাংশু রায় বিবাহবন্ধনে আবদ্ধ হন। এই সময় তারা দুইজন একসঙ্গে অভিনয় করতেন, যার জন্য তারা সুইজারল্যান্ড ও স্ক্যান্ডিনেভিয় দেশগুলিতে বহু সম্মান ও পুরস্কার লাভ করেন। এই সময় দেবিকা অস্ট্রিয় নাট্য পরিচালক ম্যাক্স রাইনহার্টের নিকটেও প্রশিক্ষণ লাভ করেন।

সঠিক অনুচ্ছেদ শিরোনাম কোনটি?
titleA. পুরস্কার
titleB. হিমাংশু রায়ের সাথে বিবাহ
titleC. চলচ্চিত্রে আত্মপ্রকাশ
titleD. বৈধব্য ও অবসর
উত্তর: titleB
ইহুদিদের ধর্মীয় ঐতিহ্য ধর্মীয়, জাতীয়, বর্ণ বা জাতিগত পরিচয়ের মধ্যে পরিষ্কারভাবে পার্থক্য করে না। তবে, নির্বাসনের দুই সহস্রাব্দের সময় এবং এই স্থলে অবিচ্ছিন্ন অথচ ইহুদিদের উপস্থিতির সাথে, এই ঐতিহ্য জুড়েই বন্ধুত্বের দৃঢ় অনুভূতি বিদ্যমান, জনসাধারণের দিক থেকে প্রকাশিত হয়েছে; প্রথম থেকেই, এই ধারণাটি সেই পৈত্রিক বাইবেলের ভূমির সাথে চিহ্নিত করা হয়েছিল, বা ঐতিহ্যবাহী ধর্মীয় এবং আধুনিক হিব্রু শব্দ "ইরেটজ ইশরাইল ব্যবহার করার জন্য" । ধর্মীয় ও সাংস্কৃতিকভাবে এই অঞ্চলটিকে বিস্তীর্ণভাবে একটি গন্তব্যস্থল হিসাবে দেখা হত এবং সর্বদা কিছুটা প্রত্যাশা ও প্রত্যাবর্তনের প্রত্যাশায় ছিল। পরে এটি জাতীয় বাসা এবং আশ্রয় হিসাবে দেখা গিয়েছিল, যা মানুষের প্রচলিত ঐতিহ্যগত ধারণার সাথে অন্তরঙ্গভাবে জড়িত ছিল এবং এর ধারাবাহিকতা প্রদর্শন করার অর্থ ছিল যে বাস্তবে না থাকলে তাত্ত্বিকভাবে এই দেশটিকে ইহুদিদের জীবনের মূল হিসাবে দেখা হত।

সঠিক অনুচ্ছেদ শিরোনাম কোনটি?
titleA. ইস্রায়েল ভূমি সম্পর্কে আধুনিক ইহুদি বিতর্কসমূহ
titleB. ব্রিটিশ ম্যান্ডেট
titleC. ইতিহাস
titleD. প্রতিশ্রুতি উত্তরাধিকার সূচনা
উত্তর: titleC
প্রতিকুল শিশুকালের অভিজ্ঞতা পর্যালোচনা হল একটি দীর্ঘমেয়াদি অনুসন্ধান যা শিশুকাল ও প্রতিকুলতার মধ্যে চালানো হয় এতে অর্ন্তভুক্ত আছে বিভিন্ন ধরনের নির্যাতন এবং অবহেলা, ও পরবর্তী জীবনে স্বাস্থ্য সমস্যা। এই গবেষণার প্রাথমিক স্তর শুরু হয় ১৯৯৫ থেকে ১৯৯৭ সালে সান ডিয়েগো, ক্যালিফোর্নিয়ায়। বিশ্ব স্বাস্থ্য সংস্থা এই গবেষণার উল্লেখ্যযোগ্য দিকগুলোকে এভাবে তুলে ধরে:

প্রাপ্তবয়স্কদের উপর করা একটি দীর্ঘমেয়াদি গবেষণায় জানা গেছে শিশুকাল বৈরী অভিজ্ঞতার শিকার যেমন মৌখিক, শারীরিক এবং যৌন নির্যাতন, এছাড়াও অন্যান্য ধরনের শিশুকালের ট্রমার মধ্যে ২৫.৯% প্রাপ্তবয়স্ক মৌখিক নির্যাতনের শিকার, ১৪.৮% রিপোর্ট করেছেন শারীরিক নির্যাতন, এবং ১২.২% রিপোর্ট করেছেন যৌন নির্যাতন। সেন্টার ফর ডিজিজ কন্ট্রোল এবং প্রিভনশন এবং বিহেবরিয়া রিস্ক ফ্যক্টর সার্ভেলেন্স সিস্টেম এই সব তথ্য উপাত্ত প্রদান করে। শিশুকাল বৈরী অভিজ্ঞতা লাভের সাথে খারাপ স্বাস্থ্য লাভের সম্পর্ক রয়েছে যার ফলে ক্যান্সার, হার্ট এ্যাটাক, মানসিক রোগ, জীবনকাল কমে যাওয়া, নেশা এবং মদ্যপানের মাধ্যমে নিজেকে নির্যাতন করার প্রবণতা উল্লেখ্য। ওয়াশিংটন অঙ্গরাজ্যে কৃত একটি নাম গোপনীয় জরিপে ছাত্ররা দেখে যে প্রায় ৬-৭% অষ্টম, দশম এবং দ্বাদশ শ্রেনীর সত্যিই আত্মহনন করতে চেয়েছিল। হতাশার রেট দ্বিগুনের চেয়েও বেশি। অন্যান্য ঝুকিগত আচরনের মাত্রাও ছিল বেশি। শিশু শারীরিক এবং যৌন নির্যাতনের সাথে আত্মহত্যার সম্পর্ক রয়েছে। আইনি এবং সাংস্কৃতিক কারণ ছাড়াও পিতা-মাতার থেকে আলাদা করা হবে এই আশংকায় শিশুরা নির্যাতনের কথা প্রকাশ করে না বা রিপোর্ট করা হয় না।

শিশুকালে নির্যাতন নেশা ও মদ্যপানের অভ্যাশ গড়ার ঝুকি বাড়ায় কৈশর ও প্রাপ্তবয়স্ক লোকের মধ্যে। গবেষণায় দেখা গেছে যেকোন ধরনের শিশুকালীন নির্যাতনের ফলে মস্তিষ্কের পরিবর্তন সাধিত হয় আর তা কোন ব্যক্তিকে আসক্তিমুলক কাজের প্রবণতা বাড়িয়ে দেয়। একটি গুরুত্বপূর্ন গবেষণায় ৯০০টি কোর্ট কেসের উপর পর্যালোচনা করে দেখা গেছে যেসব শিশু নির্যাতন, যৌন এবং শারীরিক নির্যাতন, পাশাপাশি রয়েছে অবহেলা করার মত মামলা সেইসব ব্যক্তিরা বর্তমানে মদ্যপানে আসক্ত। শিশুকালে নির্যাতনের ফলে কিভাবে আসক্তিমুলক কাজে জড়িয়ে পড়ে কোন ব্যক্তি তাই এই গবেষণার মূল বিষয়।

সঠিক অনুচ্ছেদ শিরোনাম কোনটি?
titleA. শিশু পাচার
titleB. শারীরিক
titleC. নৈতিকতা
titleD. প্রতিকুল শিশুকালের অভিজ্ঞতা পর্যবেক্ষণ
উত্তর: titleD
"ডেথলি হ্যালোসে" মোট ৩৬ টি অধ্যায় এবং একটি এপিলগ রয়েছে। এগুলো হল-

১। ডার্ক লর্ডের উত্থান
২। স্মৃতির পাতা থেকে 
৩। ডার্সলিদের বিদায়
৪। সাত পটার 
৫। যোদ্ধার পতন
৬। পায়জামায় পিশাচ
৭। অ্যালবাস ডাম্বলডোরের উইল
৮। বিয়ের অনুষ্ঠান
৯। লুকানোর জায়গা
১০। ক্রেচারের কাহিনী
১১। ঘুষ
১২। জাদুই শক্তি
১৩। মাগল বংশজাত নিবন্ধন কমিশন
১৪। চোর
১৫। গবলিনের প্রতিশোধ
১৬। গড্রিক'স হলো
১৭। বাথিল্ডার গোপনীয়তা
১৮। অ্যালবাস ডাম্বলডোরের জীবন ও মিথ্যাসমূহ
১৯। রূপালী হরিণ
২০। জেনোফিলিয়াস লাভগুড
২১। তিন ভাইয়ের কাহিনী
২২। ডেথলি হ্যালোস
২৩। ম্যালফয় প্রাসাদ
২৪। জাদুদন্ড প্রস্তুতকারী
২৫। শেল কটেজ
২৬। গ্রিনগটস
২৭। সর্বশেষ লুকানোর জায়গা
২৮। হারানো আয়না
২৯। হারানো মুকুট
৩০। সেভেরাস স্নেইপের সেকিং
৩১। হগওয়ার্টসের যুদ্ধ
৩২। এল্ডারের জাদুদন্ড
৩৩। প্রিন্সের কাহিনী
৩৪। আবারো বন
৩৫। কিংস ক্রস 
৩৬। পরিকল্পনার ভুল

এপিলগ- উনিশ বছর পরে

সঠিক অনুচ্ছেদ শিরোনাম কোনটি?
titleA. অধ্যায়সমূহ
titleB. মূল কাহিনী
titleC. রূপায়ন
titleD. চলচ্চিত্র
উত্তর: titleA